text: Alvorlig trafikulykke: Motorcyklist hentet af helikopter
  19 juni 2016 kl. 16.07
  Her til aften er der sket et alvorligt færdselsuheld i Nordborg. En motorcyklist er kommet alvorligt til skade og er fragtet til OUH i en ambulancehelikopter.
  Klokken 16.53 modtog Syd- og Sønderjyllands Politi en anmeldelse om et færdselsuheld i Nordborg. En bil kørte ud foran en motorcyklist på Skomagergade, og motorcyklisten blev slynget af sit køretøj.
  Ifølge vagtchef Erik Lindholt er motorcyklisten kommet alvorligt til skade. Han er dog ikke i livsfare på nuværende tidspunkt, men er alligevel blevet fløjet til Odense Universitetshospital i en ambulancehelikopter.
  - Vi har ryddet op derude nu, og man kan sagtens komme forbi, siger vagtchef Erik Lindholt til TV SYD.
  Føreren af den bil, der kørte ind i motorcyklisten, er ikke kommet alvorligt til skade.
  Krydset mellem Bækgade og Skomagergade var spærret i et par timer. imens der blev ryddet op efter uheldet.
  Ifm. færdselsuheld i Nordborg er krydset: Bækgade - Skomagergade spærret for at give plads til ambulancehelikopteren. #politidk
  
  Uheldsstedet i Nordborg fortsat afspærret. Bil kørt ud foran MC. Alvorlig personskade men umiddelbart ikke livstruende. #politidk
  
  Så er der ryddet op efter uheldet i Nordborg og krydset igen åben for færdsel. #politidk
  
  